LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2020. gada \_\_\_. janvārī

**Par informatīvo ziņojumu**

**„Par Modernizācijas fonda ieviešanu”**

1. Pieņemt zināšanai iesniegto informatīvo ziņojumu.

2. Ievērojot Eiropas Parlamenta un Padomes 2003. gada 13. oktobra Direktīvas 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK(turpmāk – direktīva) 10.d panta 3. punktā norādīto, ka Modernizācijas fonds darbojas finansējuma saņēmēju dalībvalstu atbildībā, par Modernizācijas fonda atbildīgo iestādi nacionālā līmenī noteikt Vides aizsardzības un reģionālās attīstības ministriju.

3. Nepalielināt Latvijai pieejamo Modernizācijas fonda finansējumu, kas iespējams saskaņā ar direktīvas 10. d panta 4. punktu, saglabājot to pamatapmērā, atbilstošidirektīvasII.b pielikumā “Modernizācijas fonda līdzekļu sadalījums līdz 2030. gada 31. decembrim” noteiktajam.

4. Vides aizsardzības un reģionālās attīstības ministrijai un Ekonomikas ministrijai līdz 2020. gada 31. decembrim izstrādāt Modernizācijas fonda daudzgadu programmas darbības noteikumus.

5. Noteikt, ka par Modernizācijas fonda līdzekļu apsaimniekošanu atbildīgā iestāde Latvijā ir akciju sabiedrība “Attīstības finanšu institūcija Altum”.

6. Konceptuāli atbalstīt Vides aizsardzības un reģionālās attīstības ministrijas līdzdalības iegūšanu akciju sabiedrībā “Attīstības finanšu institūcija Altum”.

7. Saskaņā ar Publiskas personas kapitāla daļu un kapitālsabiedrību pārvaldības likuma 5. panta pirmajā daļā noteikto, pirms Ministru kabineta lēmuma pieņemšanas par Vides aizsardzības un reģionālās attīstības ministrijas līdzdalības iegūšanu akciju sabiedrībā “Attīstības finanšu institūcija Altum”, Vides aizsardzības un reģionālās attīstības ministrijai veikt Valsts pārvaldes iekārtas likuma 88. panta otrajā daļā noteikto paredzētās rīcības izvērtējumu.

Ministru prezidents A. K. Kariņš

Valsts kancelejas direktors J. Citskovskis

22.01.2020,

Zustenieks 67026489

Gusts.Zustenieks@varam.gov.lv